Fjørtoftfjorden

Fjørtoftfjorden er en fjord i Ålesund kommune i Møre og Romsdal. Den ligger nord for øya Fjørtofta og sør for Harøya langs grensa mellom de tidligere kommunene Haram og Sandøy.

I vest danner en rad av holmer og skjær overgangen mot Norskehavet og herfra strekker fjorden seg rundt 7 kilometer sørøstover til Harøyfjorden. På det dypeste er fjorden 40 meter. 

Bygda Myklebust ligger ved fjorden lengst sør på Harøya, og herfra går det ferge til Kongsneset på Fjørtofta. Fra begge stedene går det ferge sørover til Dryna og Brattvåg.

 Referanser 
Fjørtoftfjorden på Norgeskart.no fra Statens kartverk

Kategori:Fjorder i Ålesund
Kategori:Fjorder i Haram